NordBalt

NordBalt (taip pat anksčiau buvo žinomas kaip SwedLit projektas) – nuolatinės srovės elektros jungtis, kurią sudaro povandeninis ir požeminis elektros perdavimo kabeliai tarp Klaipėdos Lietuvoje ir Nybro Švedijoje bei keitiklių stotys Lietuvoje ir Švedijoje. Įrengus jungtį išplėsta prekyba tarp Baltijos ir Šiaurės šalių elektros rinkų bei padidintas elektros tiekimo saugumą abiejose rinkose. Keitiklių stotys keičia nuolatinės įtampos elektros srovę į kintamos įtampos, ir atvirkščiai.

 Istorija 
2007 m. rugsėjį buvo baigtas galimybių studijos pirmasis etapas, kurio metu atliktas pradinis elektros perdavimo kabelio tarp Lietuvos ir Švedijos galimybių įvertinimas – rinkos analizė, projekto finansavimo sąlygų ir ekonomikos sąlygų išdėstymas, investicijų poreikio įvertinimas esamų elektros tinklų atnaujinimui ir sustiprinimui. Nustatyta, kad elektros jungtis yra ekonomiškai naudingas projektas.http://www.balsas.lt/naujiena/172260/g-kirkilas-lietuvos-svedijos-elektros-jungtis-zingsnis-energetinio-nepriklausomumo-link/rubrika:naujienos-lietuva-politika G. Kirkilas: Lietuvos-Švedijos elektros jungtis – žingsnis energetinio nepriklausomumo link

2008 m. kovo mėnesį buvo baigta „SWECO International“ vykdyta nuolatinės srovės elektros kabelio tarp Lietuvos ir Švedijos galimybių studija.http://www.nefas.eu/news-cat-lt-1/89-tarpsistemins-elektros-jungtys-regioninio-kooperavimo-laidas Nacionalinis energetikos forumas. Tarpsisteminės elektros jungtys – regioninio kooperavimo laidas

2009 m. liepos 10 d. Lietuva, Latvija ir Švedija pasirašė memorandumą dėl „NordBalt“ elektros tilto, sujungsiančio Baltijos ir Šiaurės šalių elektros energijos rinkas. Remiantis memorandumu, projektą sudaro dvi dalys: elektros jungties statyba ir Latvijos vidaus tinklų stiprinimas. „Latvenergo“ kompanija pasirašytu dokumentu įsipareigojo sustiprinti Vakarų Latvijos elektros tinklus.http://verslas.delfi.lt/energetics/pasirasytas-memorandumas-del-nordbalt-elektros-jungties.d?id=23041557 Pasirašytas memorandumas dėl „NordBalt“ elektros jungties

2010 m. rugpjūčio 5 d. Europos Komisija nusprendė skirti finansavimą „Nordbalt“ elektros jungčiai. Europos Sąjunga nusprendė skirti 131 mln. eurų (beveik 452 mln. Lt) elektros jungčiai. Papildomai Švedija ir Lietuva savo energetinių sistemų plėtrą finansuoja savo lėšomis. Visi „NordBalt“ projekto kaštai sudaro maždaug 552 mln. eurų (1,9 mlrd. Lt.). ES taip pat nusprendė skirti 44 mln. eurų (beveik 152 mln. Lt.) iš ES fondų Latvijos energetinės sistemos plėtrai, kaip daliai „Nordbalt“ projekto.

2010 m. spalio 10 d. pasirašyta sutartis dėl „NordBalt“ elektros jungties ir „Nord Stream“ dujotiekio sankirtos Baltijos jūroje. Sankirtos vieta yra Švedijos išskirtinėje ekonominėje zonoje Baltijos jūroje, maždaug 70 km nuo sausumos. Sankirtos vietoje virš dujotiekio bus įrengta speciali konstrukcija, kuria povandeninis elektros kabelis aplenks dujotiekio vamzdžius.http://www.zebra.lt/lt/naujienos/pasaulis/pasirasyta-nordbalt-ir-nord-stream-sankirtos-sutartis-246981.html Pasirašyta „NordBalt“ ir „Nord Stream“ sankirtos sutartis

2010 m. gruodžio 17 d. Švedijos ir Lietuvos elektros perdavimo sistemų operatoriai „Svenska Kraftnät“ ir „Litgrid“ pasirašė sutartį su Švedijos-Šveicarijos energetinės įrangos gamintoju ABB už 270 mln. eurų (932 mln. litų) pagaminti ir sumontuoti kabelį „NordBalt“ elektros jungčiai.http://www.lrytas.lt/-12925840751291148620-elektros-jungties-tarp-lietuvos-ir-%C5%A1vedijos-kabelio-kaina-932-mln-lit%C5%B3.htm Elektros jungties tarp Lietuvos ir Švedijos kabelio kaina – 932 mln. litų

2011 m. gruodžio 11 d. pabaigus elektros jungties „NordBalt” kabelio bandymus, Švedijoje pradėta kabelio gamyba. Daugiau nei 900 km ilgio kabelį planuojama pagaminti per 15 mėnesių. Kabelio tiesimo Baltijos jūroje pradžia numatoma 2014 m. kovą. Planuojama jungties eksploatacijos pradžia – 2015 m. gruodžio mėnesį.http://www.lrytas.lt/-13249840971322976870-prad%C4%97tas-gaminti-nordbalt-elektros-jungties-j%C5%ABrinis-kabelis.htm Pradėtas gaminti „NordBalt“ elektros jungties jūrinis kabelis

2013 m. kovo mėn. vyriausybė pritarė jungties tiesimui pajūrio zonoje. Parengiamieji darbai prasidėjo 2013 m. rudenį, o kabelio tiesimo po jūra darbai turi prasidėti 2014 m. pavasarį.

2014 m. kovo mėnesį Klaipėdos transformatorių pastotėje pradėta nuolatinės srovės keitiklio statyba, o balandžio 11 d. Baltijos jūroje prie Lietuvos krantų pradėtas kloti ir „NordBalt“ kabelis. 2014 m. rudenį prie Klaipėdos pastoties bus prijungta baigiama statyti nauja elektros perdavimo linija Klaipėda–Telšiai.http://vz.lt/article/2014/4/11/nordbalt-elektros-kabelis-leidziasi-i-juros-dugna?pageno=0  „NordBalt“ elektros kabelis leidžiasi į jūros dugną

2016 m. vasario mėnesį baigti sisteminiai Lietuvos–Švedijos elektros jungties „NordBalt“ bandymai ir prasidėjo prekyba per ją perduodama elektra.https://www.vz.lt/sektoriai/energetika/2016/02/17/nordbalt-pradejo-veikti--elektros-kaina-ciuztelejo-zemyn

 Techninė informacija 
„NordBalt” elektros jungties kabelis yra 123 mm skersmens, jį dengia 74 mm izoliacijos sluoksniai. Iš viso pagaminta 920 km jūrinio kabelio: jungties ilgis yra 450 km, jūros dugne bus pakloti du greta einantys kabeliai, be to, pagaminta 20 km atsarginio kabelio. Taip pat nutiestas aukštos įtampos nuolatinės srovės 13 km ilgio kabelis Lietuvoje ir 40 km ilgio kabelis Švedijoje. Kabelių sistema palaiko ne mažesnę kaip 300 kV įtampą ir 1250 A (amperų) elektros srovę. Kabeliu perduodama 700 MW elektros galia, jis bus naudojamas 30 metų.

NordBalt jungtis bus trečia pagal ilgį jūrinė elektros jungtis.

 Taip pat skaitykite 
 Harmony Link
 LitPol Link

 Šaltiniai 

 Nuorodos 
 Litgrid. NordBalt projektas

Kategorija:Lietuvos elektros jungtys
Kategorija:Švedijos elektros jungtys